
Ministru kabineta rīkojums Nr. 16
Rīgā 2022. gada 11. janvārī (prot. Nr. 2 61. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Covid-19 infekcijas izplatības seku pārvarēšanas likuma 24. pantu, Ministru kabineta 2021. gada 9. oktobra rīkojuma Nr. 720 "Par ārkārtējās situācijas izsludināšanu" 10. punktu un 10.11. apakšpunktu, kā arī ievērojot Covid-19 infekcijas izplatības pārvaldības likuma 31.1 otro daļu un 31.2 pantu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 838 080 euro apmērā, tai skaitā:
· 1.1. 773 634 euro, lai segtu izdevumus, kas saistīti ar piemaksām Iekšlietu ministrijas sistēmas iestāžu amatpersonām ar speciālajām dienesta pakāpēm par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu laikposmā no 2021. gada 1. novembra līdz 2021. gada 30. novembrim, kā arī samaksai Valsts policijas koledžai par virsstundu darbu iedzīvotāju pārvietošanās aizlieguma ievērošanas kontrolē no 2021. gada 21. oktobra līdz 2021. gada 14. novembrim, tai skaitā:
· 1.1.1. Valsts policijai – 440 154 euro;
· 1.1.2. Valsts policijas koledžai – 9 373 euro;
· 1.1.3. Valsts robežsardzei – 322 657 euro;
· 1.1.4. Valsts robežsardzes koledžai – 1 450 euro;
· 1.2. 64 446 euro, lai kompensētu papildu izdevumus (vidējās izpeļņas pieaugums), kas rodas, nosakot atlīdzību  par darbu paaugstināta riska un slodzes apstākļos saistībā ar Covid-19 infekcijas slimības uzliesmojumu un tā seku novēršanu, tai skaitā:
· 1.2.1. Valsts policijai – 36 666 euro;
· 1.2.2. Valsts policijas koledžai – 781 euro;
· 1.2.3. Valsts robežsardzei – 26 878 euro;
· 1.2.4. Valsts robežsardzes koledžai – 121 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

	Ministru prezidents
	(paraksts*)
	A. K. Kariņš

	Iekšlietu ministre
	(paraksts**)
	M. Golubeva


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

